K. Sárközy, poslankyňa: (2003-01-15):
Predseda Výboru Národnej rady Slovenskej republiky pre sociálne veci a bývanie požiadal listom zo dňa 25. novembra 2002 prezidenta Konfederácie odborových zväzov Slovenskej republiky v súlade s § 8 ods. 2 zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov o predloženie návrhu na voľbu člena Predstavenstva Národného úradu práce v termíne do 31. 12. 2002 z dôvodu skončenia funkčného obdobia Jurajovi Blahákovi, členovi Predstavenstva Národného úradu práce a zástupcovi zamestnancov, dňom 18. januára 2003. Návrh na voľbu Juraja Blaháka, zástupcu zamestnancov do Predstavenstva Národného úradu práce predložila reprezentatívna organizácia zamestnancov Konfederácia odborových zväzov Slovenskej republiky Národnej rade Slovenskej republiky listom zo dňa 10. decembra 2002 spolu s osobitným prehlásením a charakteristikou. Výbor Národnej rady Slovenskej republiky pre sociálne veci a bývanie, do pôsobnosti ktorého patrí Národný úrad práce, prerokoval návrh na voľbu Juraja Blaháka, zástupcu zamestnancov do Predstavenstva Národného úradu práce, na 8. schôdzi dňa 13. januára 2003 a uznesením č. 54 súhlasil s predloženým návrhom Konfederácie odborových zväzov Slovenskej republiky. Výbor vzal na vedomie skončenie funkčného obdobia Juraja Blaháka, zástupcu zamestnancov v Predstavenstve Národného úradu práce, dňom 18. januára 2003 a konštatoval, že návrh na voľbu Juraja Blaháka, zástupcu zamestnancov do Predstavenstva Národného úradu práce, bol predložený v súlade so zákonom č. 387/1996 Z. z . o zamestnanosti v znení neskorších predpisov. Výbor po prerokovaní návrhu na voľbu zástupcu zamestnancov do Predstavenstva Národného úradu práce uznesením č. 54 z 13. januára 2003 odporúča Národnej rade Slovenskej republiky podľa § 8 ods. 2 zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov zvoliť dňom 19. januára 2003 za člena Predstavenstva Národného úradu práce zástupcu zamestnancov navrhnutého reprezentatívnou organizáciou zamestnancov Konfederáciou odborových zväzov Slovenskej republiky Juraja Blaháka. Výbor Národnej rady Slovenskej republiky pre sociálne veci a bývanie odporúča Národnej rade Slovenskej republiky, aby voľba člena Predstavenstva Národného úradu práce sa konala verejným hlasovaním. Správa Výboru Národnej rady Slovenskej republiky pre sociálne veci a bývanie o výsledku prerokovania návrhu na voľbu zástupcu zamestnancov do Predstavenstva Národného úradu práce bola schválená uznesením č. 54 z 13. januára 2003. Pán podpredseda, skončila som, môžete otvoriť rozpravu. Z. Martináková, podpredsedníčka NR SR: Ďakujem, pani spravodajkyňa. Otváram rozpravu k tomuto bodu programu. Písomne do rozpravy nie je prihlásený žiaden poslanec. Hlási sa niekto do rozpravy ústne? Konštatujem, že do rozpravy sa ústne neprihlásil nikto. Pristúpime k hlasovaniu. Výbor Národnej rady pre sociálne veci a bývanie odporúča, aby sa voľba člena Predstavenstva Národného úradu práce konala verejným hlasovaním. Pýtam sa, či je všeobecný súhlas s takýmto postupom, aby sa hlasovalo verejne. Áno. Ďakujem pekne. Páni poslanci, prosím, aby ste zaujali svoje miesta, ideme hlasovať. Prosím pani poslankyňu pani spravodajkyňu Kláru Sárközy, aby hlasovanie uviedla. Nech sa páči.